ПРОЕКТ ЗА ИЗМЕНЕНИЕ И ДОПЪЛНЕНИЕ!

О Б Щ И Н С К И С Ъ В Е Т - Л Е В С К И

Н А Р Е Д Б А № 22

за условията и реда за провеждане на

обществено обсъждане по Закона за

общинския дълг

РАЗДЕЛ І

ОБЩИ ПОЛОЖЕНИЯ

Чл.1. Настоящата наредба определя условията и реда за провеждане на обсъждане от местната общност (наричано по-долу обществено обсъждане) на проекти, за финансирането на които предстои Общината да поеме дългосрочен дълг, както и гаранциите към тях.

РАЗДЕЛ ІІ.

УСЛОВИЯ И РЕД ЗА ПОЕМАНЕ НА ДЪЛГОСРОЧЕН ДЪЛГ

Чл.2. Поемането на дългосрочен дълг от Община Левски се извършва при спазване на условията на Закона за Общинския дълг, в сила от 1 юни 2005 година.

Чл.3. Условията за провеждане на обществено обсъждане на проект на Община Левски са следните:

(1)Проектът, предлаган за обсъждане, да е в интерес на населението, живеещо на територията на Община Левски.

(2) Проектът, който предстои да бъде обсъждан от местната общност, да бъде финансиран чрез поемане на дългосрочен общински дълг при условията на Закона за общинския дълг.

Чл.4. Общественото обсъждане трябва да се състои най-малко един месец преди разглеждане на проекта от Общинския съвет при условията на Глава Четвърта от Закона за общинския дълг в сила от 1 юни 2005 година.

Чл.5. В общественото обсъждане могат да участват представители на общинската администрация, на държавни и обществени организации, обществеността и заинтересовани физически и юридически лица,;

Чл.6. Обществено обсъждане на проект на Община Левски се извършва при спазване на следния ред:

(1) Кметът на Община Левски оповестява проекта, който ще се финансира чрез поемане от Общината на дългосрочен дълг чрез покана за обсъждане, отправена до местната общност;

(2) /Изм. Реш. № 117/29.05.2012г/ Поканата за обсъждане по предходната алинея се публикува в местен или регионален вестник и на интернет-страницата на Община Левски и се поставя на обществено достъпно място в сградата на Общината най-малко седем дни преди насроченото обсъждане.

Поканата се публикува в един местен или регионален вестник и се поставя на обществено достъпно място в сградата на общината, като датата на обсъждането на проекта е най-малко един месец преди разглеждането на предложението от общинския съвет

(3) Поканата за обсъждане по ал.1 на този член трябва да съдържа общите параметри на проекта - предназначение, стойност, начин на финансиране и на обезпечаване, дата и място на провеждане на обсъждането, място за свободен достъп до материалите по проекта, както и време за обществен достъп до документацията и при необходимост лица за контакти;

(4) Обсъждането се провежда в достъпно място в сградата на Общината.

(5) За провеждане на конкретно обсъждане от местната общност кмета на общината назначава със заповед докладчик за обсъждането и лице, което да изготви протокол на обсъждането;

(6) Обсъждането се открива с експозе от упълномощения от кмета докладчик, който и ръководи срещата по общественото обсъждане, съдържащо описание на идеята на проекта, доказателства за обществената му значимост, икономически параметри на проекта, предлаган начин на финансиране, параметри на предлаганото финансиране. Докладчикът може да покани на обсъждането лица -

експерти, взели участие в изготвянето на проекта, за отговор на въпроси

на представителите на местната общност;

(7) След експозето по предходната алинея, докладчикът дава думата на представителите на местната общност за свободно изразяване на мнения, предложения и становища, както и за въпроси по проекта;

(8) Докладчикът и експертите записват всички въпроси, след което отговарят на лицата, поставили въпросите:

(9) За протичането на обсъждането се води протокол от определеното лице в заповедта на кмета по ал.5 от настоящия член;

(10) Когато в резултат на общественото обсъждане се налага промяна в проекта и се налага да бъдат разгледани и оценени други алтернативи, кмета преценява необходимостта от допълване на проекта, и от организиране на ново обществено обсъждане по реда на тази наредба. По негова преценка може да бъде поискано от изготвилите проекта лица да актуализират проекта с приетите допълнения и забележки от общественото обсъждане,

(11) Протоколът от общественото обсъждане на дългосрочен дълг е неразделна част от предложението на кмета по чл.13 от Закона за Общинския дълг.

Чл. 6а /Нов, Реш. № 117/29.05.2012г./ Разпоредбите на чл. 6 от настоящата Наредба не се прилагат за предложения относно удължаване на срока за погасяване на общински дълг, поет за финансиране на разходи за подготовка или изпълнение на проекти по програми, съфинансирани от Европейския съюз.

РАЗДЕЛ ІІІ

УСЛОВИЯ И РЕД ЗА ПОЕМАНЕ НА КРАТКОСРОЧЕН ДЪЛГ

Чл.7 Поемането на краткосрочен дълг от Община Левски се извършва при спазване на условията на чл.5 от Закона за общинския дълг.

Чл.8 Предложението за поемане на краткосрочен дълг трябва да е придружено с описание на финансовите параметри на дълга - размер на краткосрочния дълг, срокове за усвояването му, лихвени условия, погасителна схема, източници за погасяване, влияние на дълговото финансиране и на разходите по обслужването на дълга върху бюджета на общината.

Чл.9 /Изм. Реш. № 117/29.05.2012г./ Краткосрочният дълг по чл. 5, ал. 1 от Закона за общинския дълг, трябва да бъде погасен в рамките на бюджетната година, в която е поет, но не по-късно от 25 декември на съответната година, освен в случаите на финансиране на капиталови разходи, средствата за които предстои да бъдат осигурени от бюджетни приходи, помощи или влязъл в сила договор за дългосрочен дълг.

РАЗДЕЛ ІV

ОБЩИНСКИ ГАРАНЦИИ

Чл.12 (1) Гарантиран от общината дълг са всички финансови задължения, за които с решение на общинския съвет са издадени гаранции от името и за сметка на общината при спазване изискванията на Закона за общинския дълг.

(2) Реда и условията за предложенията и вземането на решения за издаване на общински гаранции са посочени в Глава VІ от Закона за общинския дълг.

РАЗДЕЛ V

УСЛОВИЯ И РЕД ЗА ПРОВЕЖДАНЕ НА ПРОЦЕДУРА ПО ИЗБОР НА ФИНАНСОВА ИЛИ КРЕДИТНА ИНСТИТУЦИЯ, ИЛИ ФИНАНСОВ ПОСРЕДНИК

(Чл.13.(1) Процедурата за избор на финансова /кредитна институция и финансов посредник, на основание чл. 19 от Закона за общинския дълг, се извършва въз основа на открита, прозрачна и недискриминационна процедура, в съответствие с принципите на публичност, прозрачност, свободна и честна конкуренция, равнопоставеност на всички кандидати и постигане на икономически най-изгодно решение за местната общност.

(2) Процедурата не се прилага за проекти, подлежащи на финансиране от „Фонд ФЛАГ" ЕАД, от фонд "Енергийна ефективност и възобновяеми източници", от фондовете за градско развитие, както и за финансиране на проекти чрез финансови инструменти по смисъла на чл. 2, т. 11 от Регламент 1303/2013 от финансови посредници, избрани от "Фонд мениджър на финансови инструменти в България" ЕАД.

Чл.14.В процедурата може да участват лица, които са кредитна/финансова

институция или финансов посредник, притежаващ съответния лиценз или вписани в съответния регистър, съобразно вида на услугата, по която ще се извършва подборът.

Чл.15.В процедурата не може да участва лице, спрямо което:

1. се прилагат оздравителни мерки или прекратителни процедури по реда на

закона за кредитните институции;

2. компетентните органи са взели решение за ликвидация, за откриване на

производство по несъстоятелност или обявено в несъстоятелност

Чл.16. (1) Кметът на общината изготвя обява за избор на финансова институция и финансов посредник и документация за участие в процедурата. Обявата съдържа най-малко следната информация:

1. решението на общинския съвет по чл. 17, ал. 1 от Закона за общинския дълг;

2.описание на проекта /обекта/ услугата;

3. размер и вид на финансирането;

4. срок на валидност на офертите;

5. методика/критерии за оценка на офертите;

6. начин на достъп до документацията за участие в процедурата;

7. място, срок и начин на подаване на офертите;

8.наименование, адрес, телефон, електронен адрес на общината и лице за

контакт.

(2) Обявата се публикува на официалната интернет страницата на Община

Левски.

Чл.5. Документацията за участие в процедурата съдържа най-малко следната

информация:

1. решението на общинския съвет за поемане на дълг;

2. описание на проекта/обекта/услугата;

3. методика/критерии за оценяване на офертата;

4. актуални данни за финансовото състояние на общината;

Чл.17.Срокът за получаване на оферти се определя в обявата, като същият следва да не е по-кратък от 10 работни дни, считано от датата на публикуването на обявата.

Чл.18. Кметът може да прекрати процедурата със съобщение, публикувано на

официалната интернет страницата на Община Левски, когато:

а/ не е подадена нито една оферта, няма кандидат или участник, който отговаря на изискванията;

б/ всички оферти не отговарят на предварително обявените условия;

в/ избраният кандидат откаже да сключи договор;

г/ отпадне необходимостта от провеждане на процедура в резултат на

съществена промяна в обстоятелствата, както и при невъзможност да се изпълни процедурата по причини, които не са били предвидени;

Чл.19.Кметът на общината назначава комисия, която се състои от нечетен брой членове, като се определят и резервни членове. Кметът може да привлича и външни експерти за членове или консултанти към комисията.

Чл.20.Не може да бъде член лице, което:

1. е свързано лице по смисъла на Търговския закон с кандидат в процедурата;

2. е служител на съответната финансова /кредитна институция;

Чл.21.Членовете на комисията и консултантите са длъжни да пазят в тайна

фактите и обстоятелствата, които са узнали във връзка със своята работа в комисията.

Чл.22.(1) Членовете на комисията и консултантите представят декларация

относно горните обстоятелства в началото на заседанието по отваряне на офертите.

(2) При възникване на някои от обстоятелствата по чл.9 преди приключване на

работата на комисията, съответния член е длъжен да си направи самоотвод.

Чл.23.(1)Решенията на комисията се вземат с мнозинство повече от половината от общия брой на членовете й.

(2) Когато по обективни причини член на комисията не може да изпълнява

задълженията си, той се замества от резервен член, което се отразява в протокола.

Чл.24.(1) Комисията разглежда подадените оферти и допуска до участие

кандидатите, чиито документи отговарят на условията в обявата и документацията.

(2) При установяване на липсващ документ от минималните изисквания или

липсваща информация, или несъответствия, комисията има право да изиска от

участника допълнителни документи или информация.

(3) Комисията разглежда допуснатите до участие оферти, оценява ги съгласно

предварително обявените критерии и класира кандидатите.

(4) За оценяването и класирането на кандидатите комисията съставя протокол, който се утвърждава от кмета на общината.

(5) Кметът на общината отправя покана до участника, класиран на първо място, за сключване на договор в 30-дневен срок.

(6) Ако договор не бъде сключен, кметът на общината може да отправи покана до следващия класиран кандидат за сключване на договор.

Чл.14 (1) Поемането на дълг чрез емитиране на общински ценни книжа се

извършва при условията и реда на настоящата процедура.

(2) Когато емисията на общински ценни книжа е предназначена за публично

предлагане, се прилагат разпоредбите на Закона за публичното предлагане на ценни книжа.

(3) Когато емисията на общински ценни книжа не е предназначена за публично предлагане, инвеститори могат да бъдат единствено институционални инвеститори по смисъла на §1, т.1, б) „в” от Допълнителните разпоредби на Закона за публичното предлагане на ценни книжа.

ПРЕХОДНИ И ЗАКЛЮЧИТЕЛНИ РАЗПОРЕДБИ

§1. Наредба се приема на основание чл.15, ал.3 от Закона за общинския дълг, Обн., ДВ, бр. 34 от 19.04.2005 г., в сила от 1.06.2005 г.

§2. Наредбата е приета с решение № 482 от 25.11.2009г. на Общински съвет – Левски и влиза в сила от датата на приемането й. Изменена с:

Реш. 117/29.05.2012г.

ЛЮБКА АЛЕКСАНДРОВА: /п/

Председател на Общински съвет - Левски

ЕМИЛ МИХАЙЛОВ: /п/

Зам. председател на Общински съвет - Левски

САШО НАЧЕВ: /п/

Зам. председател на Общински съвет - Левски

ФАИК ИБРАХИМ: /п/

Зам. председател на Общински съвет - Левски

Д-Р ЯКИМ ЯКИМОВ: /п/

Зам. председател на Общински съвет - Левски

ЛИДА ВЛАДИМИРОВА: /п/

Гл. експерт “Обслужване на Общински съвет - Левски

ВЯРНО С ОРИГИНАЛА ПРИ ОБЩИНСКИ СЪВЕТ,

Лида Владимирова:

Главен експерт „Обслужване на Общински съвет”: